***Tranquility Base Hotel & Casino*** é o sexto álbum de estudio da banda inglesa de indie rock Arctic Monkeys, publicado o 11 de maio de 2018 a través do selo Domino Recording Company. Foi composto polo líder do grupo Alex Turner en 2016 nun piano Steinway Vertegrand na súa casa dos Ánxeles. Gravouse nos Anxeles, París e Londres coa produción do habitual colaborador da banda James Ford e de Turner, xunto con varios músicos invitados como Tom Rowley, Loren Humphrey, James Righton, Zach Dawes, Tyler Parkford e Cam Avery. Turner deseñou tamén a portada do disco, que representa o resort con recortes de cartón e un gravador de cinta. O seu título fai referencia a Tranquility Base, o lugar da aluaxe do Apollo 11 en 1969.

*Tranquility Base Hotel & Casino* afástase bastante do anterior son guitarreiro da banda, sendo menos accesible que o seu exitoso predecesor *AM* (2013). Conta cun son rico que encarna ao pop psicodélico, lounge pop, space pop, e glam rock, e ten tamén elemento do jazz. Tamén ten influencias de soul, rock progresivo, funk, pop francés e música de películas dos 60. Instrumentalmente incorpora sintetizadores *vintage* e teclados, incluídos órganos, pianos, clavicémbalos e dolceola, ademais de Orchestron, Farfisa e RMI Rocksichord. A banda introduciu en varios temas guitarra barítona e lap steel, ademais de guitarras acústicas e eléctricas usadas normalmente polo grupo, xunto con distintos instrumentos de percusión como timbais rotatorios e vibráfonos. O seu contido lírico está fortemente influenciado pola ciencia ficción e o cine, explorando consumismo, política, relixión e tecnoloxía a través do concepto dun resort de luxo na Lúa fala dende a perspectiva de varios personaxes, como o cantante da banda residente en "Star Treatment" ou o recepcionista do hotel no tema "Tranquility Base Hotel & Casino"*.*

A pesar de que a súa desviación estilística polarizou aos oíntes, *Tranquility Base Hotel & Casino* tivo polo xeral boas críticas e foi nomeado mellor álbum de 2018 pola revista *Q*. Foi nomeado ao Mercury Prize de 2018 e ao Grammy a mellor álbum de música alternativa. O sinxelo "Four Out of Five" foi nomeado ao Grammy a mellor interpretación de rock. Converteuse no sexto número 1 consecutivo da banda no Reino Unido, o vinilo máis rapidamente vendido no país en 25 anos, e o terceiro top 10 nos Estados Unidos. O disco tamén chegou ao número 1 nas listas de Australia, Bélxica, Países Baixos, Francia, Grecia, Portugal, Escocia e Suíza. Tras o seu lanzamento, o álbum foi promocionado polos sinxelos "Four Out of Five" e "Tranquility Base Hotel & Casino", así como por unha xira global e múltiples aparicións en televisión.

Listaxe de cancións
-------------------

Tódolos temas escritos e compostos por Alex Turner. 

| N.º | Título | Duración |
| --- | --- | --- |
| 1. | "Star Treatment"   | 5:54 |
| 2. | "One Point Perspective"   | 3:28 |
| 3. | "American Sports"   | 2:38 |
| 4. | "Tranquility Base Hotel & Casino"   | 3:31 |
| 5. | "Golden Trunks"   | 2:53 |
| 6. | "Four Out of Five"   | 5:12 |
| 7. | "The World's First Ever Monster Truck Front Flip"   | 3:00 |
| 8. | "Science Fiction"   | 3:05 |
| 9. | "She Looks Like Fun"   | 3:02 |
| 10. | "Batphone"   | 4:31 |
| 11. | "The Ultracheese"   | 3:37 |
| 40:51 |

Notas
-----

1. ↑  Pearis, Bill. "Q Magazine's Top 50 Albums of 2018". *BrooklynVegan* (en inglés). Consultado o 2022-06-20.
2. 1 2  "2019 GRAMMY Awards: Complete Nominees And Winners List". *www.grammy.com*. Consultado o 2022-06-20.

|  |  |
| --- | --- |
| Control de autoridades | 
* Wd: Q51493371
* Discogs: 1342993
* Metacritic: arctic-monkeys
* MusicBrainz: ID

 |